text: Amin Skov: 12.550 kr. er til grin
  25 januar 2014 kl. 07.39
  Restauratør Amin Skov fra restaurant Vejlegården er blevet tilkendt 12.550 kr. for at have været indespærret i to dage. Det synes han er alt for lidt.
  Amin Skov har været sigtet for at have sat ild på sin restaurant for at få forsikringen udbetalt.
  Sigtelsen er siden bortfaldet, og Amin Skov er blevet tilkendt 12.550 kr. for at have været indespærret i to dage.
  Han har krævet 1,5 mio. kr. i erstatning for det tab, sagen har påført ham.
  - Sagen er grotesk og til grin. Man har ikke taget ansvar for en sigtelse, der har vist sig ikke at kunne holde i en retssag. Det skal koste at sigte folk og sætte dem i fængsel, også selv om det kun er to dage, siger Amin Skov til vafo.dk.
  Han vil derfor anke sagen.
  Artikel i vafo.dk
  